လူ့သမိုင်းစတဲ့အချိန်တည်းက
ခန့်မှန်းခြေလူသန်းထောင်ပေါင်း ၁၀၀.၈ လောက် နေထိုင် သေဆုံးခဲ့ပြီးပါပြီ
နှစ်စဉ်ကမ္ဘာ့လူဦးရေရဲ့ ၀.၈%ရာခိုင်နှုန်း လောက်ရှိပြီး ဆက်လက်တိုးပွားနေတယ်
သူတို့တွေအားလုံး သေသွားတဲ့အခါ သူတို့ ခန္ဓာကိုယ်တွေကဘယ်လိုဖြစ်သွားသလဲ
ကမ္ဘာကြီးမှာကော နောက်ဆုံး မြှုပ်စရာနေရာ မကျန် ဖြစ်သွားတော့မှာလား
လူတစ်ယောက်နှလုံးခုန် ရပ်သွားတဲ့အခါ
ပုပ်သိုးခြင်းမဖြင်ခင် ခန္ဓာကိုယ်က အဆင့်တွေအများကြီးကျော်ဖြတ်ရသေးတယ်
သေပြီး မိနစ်ပိုင်းအကြာမှာ
ခန္ဓာကိုယ်ရဲ့ အောက်ဆုံးပိုင်းတွေမှာ သွေးတွေစုထိုင်လာတယ်
၈နာရီကနေ ၁၂နာရီကြာတော့
အဲဒီနေရာတွေမှာ livor mortis လို့ခေါ်တဲ့ သေပြီးဖြစ်တဲ့အကွက်တွေနဲ့အရောင်ပြောင်းလာတယ်
သေဆုံးသွားချိန်မှာခန္ဓာကိုယ်ကြွက်သားတွေဟာ primary flaccidity ဆိုတဲ့
ဖြစ်စဉ်နဲ့လုံးဝပျော့ပြောင်းသွားတယ်
၂နာရီကနေ ၆နာရီကြာတဲ့အခါမှာတော့ကြွက်သား တောင့်တင်းတာပြီး rigor mortis လို့ခေါ်တယ်
ဒီတောင့်တင်းမှုက ကြွက်သားတလျောက်ပြန့်သွားပြီး
ပြန့်နှုန်းကတော့ အသက်၊လိင်နဲ့ ပတ်ဝန်းကျင်ခြေနေပေါ်မူတည်တယ်
ခန္ဓာကိုယ်က အပူချိန်လည်းပြောင်းတယ်
များသောအားဖြင့် ပတ်ဝန်းကျင်နဲ့လိုက်အောင် အေးစက်သွားလေ့ရှိတယ်
နောက်တော့ ဘက်တီးရီးယားနဲ့ အင်းဆက်တွေက
ခန္ဓာကိုယ်ကို ဖြိုဖျက်တဲ့ ဆွေးမြည့်တဲ့ဖြစ်စဉ်လာပြီး
ဆွေးမြည့်နှုန်းကတော့ အချက်များစွာပေါ် မူတည်တယ်
ပတ်ဝန်းကျင်က ဆွေးမြည့်မှုပေါ် သက်ရောက်မှုအကြောင်း လမ်းညွှန်ထားတဲ့
Casper's နိယာမဆိုတာတော့ရှိတယ်
ပြောတာကတော့အခြားအချက်တွေအားလုံးသာ ညီမယ်ဆိုလျှင်
လေနဲ့ထိတွေ့တဲ့ ခန္ဓာက ရေထဲမှာနှစ်ထားတာထက် ဆွေးမြည့်နှုန်း ၂ဆပိုမြန်တယ်
မြေကြီးထဲမြှုပ်တာထက် ၈ဆပိုမြန်တယ်
မြေကြီးရဲ့အက်ဆစ်ဓာတ်ကလည်းအရိုးတွေ တာရှည်ခံမှုပေါ်အကျိုးသက်ရောက်မှုကြီးမားတယ်
PH ၅.၃ထက်နည်းတဲ့ အက်ဆစ်ဓာတ်များတဲ့မြေက
အရိုးကို မြန်မြန်ဆွေးစေတယ်
PH ၇ ထက်များတဲ့ သမမြေလိုမျိုးမှာတော့
အရိုးစုက နှစ်ပေါင်းရာနဲ့ချီပြီး ပုံမပျက်ရှိနေနိုင်တယ်
သမိုင်းတစ်လျှောက် မတူကွဲပြားယဉ်ကျေးမှုတွေက မြေမြှုပ်တာမျိုးစုံကိုဖန်တီးခဲ့ကြတယ်
ဥရောပကျောက်ခတ်လူသားတွေရဲ့ မြေမြှုပ်မှုမှာတော့
သေဆုံးခြင်းမှာဓလေ့ထုံးတမ်းတွေ တွဲပါလေ့ရှိတယ်
နေရာချထားခြင်း၊ အရောင်ဆိုးခြင်း၊ အလောင်းကို အလှဆင်ခြင်းတို့ပေါ့
ခရစ်ယာန်ရိုးရာ မြေမြှုပ်မှုမှာတော့ ခန္ဓာကိုယ်ကိုအဝတ်အစားဆင်ပေးတယ်
ရိုးရာ အစ္စလာမ်မှာတော့
ခန္ဓာကိုယ်ကို ရိုးရာပိတ်တစ်စနဲ့ ပတ်လေ့ရှိပြီး
မက္ကာရှိတဲ့အရပ်ကို မျက်နှာမူထားလေ့ရှိတယ်
ဟိန္ဒူရိုးရာမှာ အခမ်းအနားနဲ့ ခန္ဓာကိုယ်ကို မီးရှို့လေ့ရှိတယ်
ရှေးအကျဆုံးထဲကတစ်ခုဖြစ်တဲ့ ဘုရားတစ်ဆူတည်း ကိုးကွယ်တဲ့ဘာသာဝင်Zoroastrains တွေကတော့
ခန္ဓာကိုယ်ကို မျှော်စင်ထိပ်မှာထားပြီး နေရောင်နဲ့
အပုပ်ကောင်စားငှက်တွေနဲ့ ထိတွေ့စေတယ်
စက်မှုတော်လှန်ရေးမတိုင်ခင်မှာတော့ မြေမြှုပ်တာတွေဟာ ရိုးရှင်းလွယ်ကူတယ်
ယနေ့မှာတော့လူဦးရေများတဲ့နေရာတွေမှာ မြေမြှုပ်ဖို့သင့်တော်တဲ့နေရာတွေမရှိတော့ဘူး
သီးသန့် မြေကျင်းဝယ်ရတာလည်း တော်တော်ကုန်ကျလို့
လူတွေက ရိုးရိုးမြေမြှုပ်တာကို မတတ်နိုင်ကြတော့ဘူး
ကမ္ဘာမှာ ဒုတိယအသုံးပြုဆုံးဖြစ်တဲ့ မီးသဂြိုဟ်မှုကတောင်
ဈေးတော်တော်ကြီးလာပြီ
နေရာတွေရှားပါးလာတာနဲ့ပတ်သက်လို့ မေးရင်တော့
ကမ္ဘာပေါ်မှာရှိတဲ့ မြေစုစုပေါင်းနဲ့ဆိုရင် ကိစ္စသိပ်မရှိဘူး
လူအများကြီးမြို့ကြီးတွေမှာစုနေတာ ဆိုရင်တော့အကြောင်းတစ်ခုဖြစ်လာပြီ
ကမ္ဘာပေါ်က မြို့ကြီးတွေအများစုဟာ
ရာစုနှစ်တစ်ခုအတွင်းမှာ မြေမြှုပ်စရာ နေရာတွေ ကုန်သွားနိုင်ပါတယ်
လန်ဒန်မှာဆို ပိုတောင် စောပြီး
၂၀၃၅ လောက်မှာ ဖြစ်လာနိုင်တယ်
ဒါဆို နေရာပြဿနာကို အထောက်အကူဖြစ်စေမယ့် မြေမြှုပ်ခြင်း အစားထိုး
နည်းလမ်းများရှိဦးမလား
အချို့နိုင်ငံတွေမှာ မိုးမျှော်သင်္ချိုင်း တွေက ဒေါင်လိုက်မြုပ်နှံခြင်းဖြစ်စေတယ်
အချို့ကတော့ပတ်ဝန်းကျင်နဲ့ ခန္ဓာကိုယ် ဆက်နွယ်မှုကိုအဓိကဦးစားပေးလျက်ရှိတယ်
Promession ဆိုတဲ့နည်းမှာတော့ခန္ဓာကိုယ်ကို အေးခဲပြီး မှုန့်ညှက်အောင် ချေကာ၊
ပေါင်ဒါမှုန့်ဖြစ်အောင်လုပ်ပြီး
အောက်ဆီဂျင်နဲ့ရေပေါင်းစပ်၊ မြေသြဇာဖြစ်စေတယ်
အထူးပစ္စည်းတွေသုံးတဲ့ ပတ်ဝန်းကျင်မထိခိုက်တဲ့ မြှုပ်နည်းတွေရှိတယ်
ဆွေးမြည့်နိုင်တဲ့ခေါင်းတလား၊
သစ်ပင်ပေါက်စေနိုင်တဲ့ အရိုးအိုး၊
မှိုပွင့်တွေပေါက်စေမယ့် မြုပ်နှံဝတ်စုံ စသဖြင့်ပေါ့
ထာဝရ ကျောက်တန်းတွေကတော့ သမုဒ္ဒရာအောက်ထဲက စိတ်ကူးကိုယူတယ်
ပြာနဲ့ ဘိလပ်မြေအရောကိုသုံးပြီး ပင်လယ်နေ သတ္တဝါတွေအတွက်နေစရာနေရာကိုဖန်တီးပေးတယ်
သေဆုံးခြင်းဟာ လူတွေအတွက် ရှောင်လွှဲမရတဲ့ ဖြစ်စဉ်ပါ
ဒါပေမဲ့ ခန္ဓာနဲ့ မြေမြှုပ်တာကိုဘာလုပ်မယ် ဆိုတာ ဆက်ပြီး အဆင့်ဆင့်ပြောင်းလဲနေမှာပါ
ကျွန်ုပ်တို့ဆီမှာ ကွဲပြားတဲ့ အယူဝါဒ
ဘာသာရေး
သေဆုံးခြင်းကို လက်တွေ့ချဉ်းကပ်ပုံတွေ ရှိကြမှာပါ
အမြဲမပြတ်တိုးပွားလာနေတဲ့ မြုပ်နှံရန်နေရာလိုအပ်မှုကတော့
ဒီခန္ဓာတွေ ဘဝရဲ့ နောက်ဆုံးအဆင့်တွေပြီးရင်
ဘယ်ကိုသွားရမလဲဆိုတာနဲ့ပတ်သက်ပြီး ဖန်တီးမှုတွေရှိဖို့တွန်အားပေးနေမှာပါ